વર્ષો પૂવે ઘાસ-ફુસ અને અન્ય ચીજો વર્ડે ઘરની બખોલ, દિવાલના બાકોરા કે ફોટોગ્રાફની ફ્રેમો, વીજકનેકશન માટેના ખુલ્લા મીટરો, વૃક્ષોની બખોલમાં માળો બાંધીને પોતાના અસ્તિત્વની આલબેલ પોકારતી ચકલીઓનુ અસ્તિત્વ અવની ઉપરથી તદ્દન અદૃશ્ય થવા બેઠુ છે. ચી. . ચી. . નો ચહકાટ, નાના બચ્ચા અને તેમની ક્ષુધા સંતોષવા વારંવાર ઉડાઉડ આદરતા ચકલાયુગ્મોની સંખ્યા ગણતરીની સંખ્યા પૂરતી જ સિમીત રહેવા પામી છે શ્વાન, બિલાડી અને અન્ય પાલતુ માંસાહારી પ્રાણીઓનો શિકાર, દવા-કેમીકલવાળુ ખાદ્યાન્ન, સતત વધી રહેલા શહેરીકરણ, નષ્ટ થતી નવસંપદા વચ્ચે ઉભુ થતું ક્રોંક્રીટનું જંગલ અને કેટલેક અંશે પ્રાણી-પંખીઓ પ્રત્યે વિચારશીલ માનવીની ઉદાસીનતાને લઇને ઘરઆંગણાનુ ટચુકડી ચકલીનુ અસ્તિત્વ ભુંસાઇ રહ્યુ છે.